Bekkjarkvöld Spilavina er gríðarlega vinsæl , enda fullkomin leið til að hrista saman bekkinn , og eiga góða stund með bekkjarvinum sínum og foreldrum þeirra . Eins eru þau góður vettvangur fyrir foreldra barnanna í bekknum að kynnast hver öðrum . Starfsfólk Spilavina er með mikla reynslu í að kenna á bekkjarkvöldum hjá öllum aldursstigum grunnskólans . Á kvöldunum kemur starfsfólk okkar með allskyns spil sem eru sérstaklega valin og henta fyrir hvern hóp . Á bekkjarkvöldum er algengt að foreldrar sjái um veitingar sem byrja um hálftíma áður . Þá þarf líka að gera ráð fyrir að hafa nokkur tóm borð svo hægt sé að stilla upp spilum og gera klárt á meðan þið klárið að borða . Spilavinir byggja á hugmyndinni um fjölskyldustund og spilakvöldin snúast um samverustundir með fjölskyldu og vinum . Vinsamlegast athugið : Gert er ráð fyrir þátttöku foreldra eða forráðamanna á spilakvöldunum og við miðum við að það sé minnst eitt foreldri með í hverju spili . Að sjálfsögðu erum við til í að hitta skemmtilegt fólk hvar sem það er búsett á landinu . Þau bekkjarkvöld eru eins , nema við þurfum náttúrulega að komast á staðinn . Verð á þeim kvöldum þarf því að semja sérstaklega um .